# Megacariòcit

Els megacariòcits són cèl·lules lobulades i poliploides de la medul·la òssia responsables de la producció de trombòcits (plaquetes), elements anucleats imprescindibles per a una coagulació normal de la sang i que es formen a partir de fragments del citoplasma dels megacariòcits.
Els megacariòcits deriven de la línia mieloide de les cèl·lules mare hematopoètiques i en el seu procés de desenvolupament (megacariopoesi) es distingeixen tres estadis evolutius:
* Megacarioblast: Té un nucli bilobulat i la seva mida i morfologia són molt semblants a les d'un limfòcit.
* Promegacariòcit: Nucli arronyonat amb dos o quatre parells de cromosomes (4 o 8n, respectivament) i un citoplasma molt més gran que el del megacarioblast. Pot arribar a tenir 50 μm de diàmetre.
* Megacariòcit madur (MM): La seva mida oscil·la entre les 50 i les 150 μm. El nucli és polilobulat i el citoplasma és major que el dels seus antecessors. Un MM genera normalment 6 protoplaquetes; les quals, al seu torn, donen lloc a 6-12 x 10 $^3$ plaquetes. Després d'alliberar les protoplaquetes i perdre el citoplasma, el nucli del MM s'incorpora a la circulació i és fagocitat pels macròfags alveolars.
Des d'un altre punt de vista, la megacariopoesi pot ser bàsicament dividida en dues etapes: una primera proliferativa (en la qual augmenta el nombre de cèl·lules que originaran els precursors megacariocítics) i una segona madurativa. Durant aquesta darrera etapa es produeixen els dos fenòmens principals que donaran lloc als MMs, l'endomitosi nuclear i la maduració citoplasmàtica. Els MMs són la forma més abundant en el moll d'os normal (≥ el 50% de tots els megacariòcits identificables en l'espai medul·lar).
La megacariopoesi està regulada per múltiples citocines i diversos factors de creixement, com -per exemple- la trombopoetina, les interleucines IL-3, 6, 11 i 21 i el factor de creixement de cèl·lules mare (SCF). Entre els factors reguladors negatius es poden destacar el TGF-β i el factor plaquetari 4.
Els megacariòcits immadurs i madurs mantenen l'homeòstasi del sistema ossi interactuant amb els osteoblasts i els osteoclasts.
Es creu que els MMs poden estar implicats de diverses maneres en el procés de desenvolupament de les metàstasis òssies.
La trombocitopènia amegacariocítica congènita i la trombocitèmia essencial (una síndrome mieloproliferativa adquirida) són malalties greus causades per trastorns de la megacariopoesi i la producció plaquetària. L'excés de megacariòcits medul·lars atípics acostuma a ser un signe clínic de leucèmia megacarioblàstica aguda, una forma de leucèmia mieloide aguda que afecta predominantment a nens amb síndrome de Down. Si bé la hiperplàsia megacariocítica es veu en processos mieloproliferatius, també pot ser un efecte transitori de la quimioteràpia amb àcid retinoic (tretinoïna). En la síndrome de Bernard-Soulier (distròfia trombocítica hemorràgica) s'ha apreciat una mutació puntual en un dels factors de transcripció involucrats en la megacariopoesi, el GATA-1.

## Referències

* ↑ Patel, SR; Hartwig, JH; Italiano, JE Jr «The biogenesis of platelets from megakaryocyte proplatelets» (en anglès). J Clin Invest, 115, 12, 01-12-2005, pàg. 3348–3354. DOI: 10.1172/JCI26891. PMC: 1297261. PMID: 16322779 [Consulta: 31 gener 2019].
* ↑ Rivadeneyra, L; Ivani, PC; Schattner, M; Pozner, RG «Así comienza la vida plaquetaria: un viaje desde los megacariocitos medulares a las plaquetas circulantes» (PDF) (en castellà). Acta Bioquím Clín Latinoam, 50, 2, 2016, pàg. 233-245. ISSN: 1851-6114 [Consulta: 1r febrer 2019].
* ↑ Hsi, ED. «Hemostasis and Thrombosis». A: Hematopathology (en anglès). Third Edition. Elsevier Health Sciences, 2017 Set 19, p. 60-61. ISBN 9780323512312 [Consulta: 7 febrer 2019].
* ↑ Tozawa, K; Ono-Uruga, Y; Matsubara, Y «Megakaryopoiesis» (PDF) (en anglès). Clin Exp Thromb Hemost, 1, 2, 10-11-2014, pàg. 54-58. DOI: 10.14345/ceth.14014. ISSN: 2288-8217 [Consulta: 20 març 2019].
* ↑ Benbarche S, Strassel C, Angénieux C, Mallo L, et al «Dual role of IL-21 in megakaryopoiesis and platelet homeòstasis» (en anglès). Haematologica, 102, 4, 2017 Abr, pàg. 637-646. DOI: 10.3324/haematol.2016.143958. PMC: 5395104. PMID: 28057742 [Consulta: 20 març 2019].
* ↑ Guo T, Wang X, Qu Y, Yin Y, et al «Megakaryopoiesis and platelet production: insight into hematopoietic stem cell proliferation and differentiation» (en anglès). Stem Cell Investig, 2, 14-02-2015, pàg. 3. DOI: 10.3978/j.issn.2306-9759.2015.02.01. PMC: 4923649. PMID: 27358871 [Consulta: 5 febrer 2019].
* ↑ Pang, L; Weiss, MJ; Poncz, M «Megakaryocyte biology and related disorders» (en anglès). J Clin Invest, 115, 12, 01-12-2005, pàg. 3332–3338. DOI: 10.1172/JCI26720. PMC: 1297258. PMID: 16322777 [Consulta: 5 febrer 2019].
* ↑ Ciovacco, WA; Cheng, YH; Horowitz, MC; Kacena, MA «Immature and Mature Megakaryocytes Enhance Osteoblast Proliferation and Inhibit Osteoclast Formation» (en anglès). J Cell Biochem, 109, 4, 01-03-2010, pàg. 774-781. DOI: 10.1002/jcb.22456. PMC: 3095430. PMID: 20052670 [Consulta: 22 març 2019].
* ↑ Maroni, P «Megakaryocytes in Bone Metastasis: Protection or Progression?» (en anglès). Cells, 8, 2, 08-02-2019, pii: E134. DOI: 10.3390/cells8020134. PMC: 6406759. PMID: 30744029 [Consulta: 20 maig 2019].
* ↑ Al-Qahtani, FS «Congenital amegakaryocytic thrombocytopenia: a brief review of the literature» (en anglès). Clin Med Insights Pathol, 3, 04-06-2010, pàg. 25-30. ISSN: 1179-5557. PMC: 2999995. PMID: 21151552 [Consulta: 20 març 2019].
* ↑ Brière, JB «Essential thrombocythemia» (en anglès). Orphanet J Rare Dis, 2, 1, 08-01-2007, pàg. 3. DOI: 10.1186/1750-1172-2-3. PMC: 1781427. PMID: 17210076 [Consulta: 20 març 2019].
* ↑ Gruber, TA; Downing, JR «The biology of pediatric acute megakaryoblastic leukemia» (en anglès). Blood, 126, 8, 20-08-2015, pàg. 943-949. DOI: 10.1182/blood-2015-05-567859. PMC: 4551356. PMID: 26186939 [Consulta: 13 abril 2019].
* ↑ Jain, M; Tyagi, S «Transient abnormal megakaryocytic hyperplasia secondary to all-trans retinoic acid therapy» (en anglès). Indian J Pathol Microbiol, 55, 2, 2012, pàg. 268-269. DOI: 10.4103/0377-4929.97911. ISSN: 0377-4929. PMID: 22771670 [Consulta: 27 abril 2019].
* ↑ Balduini, A; Malara, A; Balduini, CL; Noris, P «Megakaryocytes derived from patients with the classical form of Bernard-Soulier syndrome show no ability to extend proplatelets in vitro» (en anglès). Platelets, 2011; 22 (4), pp: 308-311. DOI: 10.3109/09537104.2010.547960. ISSN: 0953-7104. PMID: 21322749 [Consulta: 13 abril 2019].

## Bibliografia

* Domínguez Pantoja, Marilú; Romero-Ramírez, Héctor; Rodríguez Alba, Juan Carlos «Células madre hematopoyéticas: origen, diferenciación y función» (PDF) (en castellà). Rev Med UV, 2015, pàg. 29-37. ISSN: 1870-3267 [Consulta: 1r febrer 2019].
* Heller, Paula G. «Megacariocitopoyesis y trombopoyesis» (PDF) (en castellà). Rev Hematología. Fisiología de la hemostasia normal, 21, 2017 Ag, pàg. 7-9. ISSN: 0329-0379 [Consulta: 5 febrer 2019]. Arxivat 14 de febrer 2019 a Wayback Machine.
* Adriana González-Villalva, Patricia Bizarro-Nevares, Nelly Rojas-Lemus, Martha Ustarroz-Cano, et al «El megacariocito: una célula muy original» (en castellà). Rev Fac Med [Mèxic], 62, 1, 2019, pàg. 6-18. DOI: 10.22201/fm.24484865e.2019.62.1.02. ISSN: 2448-4865 [Consulta: 24 maig 2020].

## Enllaços externs

* Megacariocito Clases CBQ. 2016, Maig (en castellà)
* Bone Marrow Megakaryocyte Larsen, S. 2010, Abr (en anglès)